Document ID: /roh_data/filtered/fineweb-2-filterrobots_roh.jsonl.gz/50070

Tenor l'uffizi presidial american haja Biden ditg a Poroschenko ch'el stoppia era contribuir sia part per evitar in’escalaziun. Ils Stadis Unids da l'America pretendian il medem era da la Russia.
Las tensiuns tranter la Russia e l'Ucraina èn puspè creschidas ils dis passads. La Russia ha tratg ensemen 40’000 schuldads sin la Crim e reproschà a l'Ucraina d'avair planisà acts da sabotascha sin la peninsla Crim. L’Ucraina aveva reagì cun metter sia armada en stadi da cumbat pli aut.
La Russia aveva annectà la Crim la primavaira 2014 da l’Ucraina.
RR novitads 09:00